આ સમારંભને બિશનસિંહ બેદી અને મોહીન્દર અમરનાથના નામથી સ્ટેન્ડનું ઉદ્ઘાટન કરવાના પ્રસંગે દિલ્હી ક્રિકેટના ઘણા દિગ્ગજ એકસાથે જોવા મળ્યા. કોહલીએ આ પ્રસંગે અંડર-૧૪ અને અંડર-૧૬ના દિવસોને યાદ કર્યા, જ્યારે બિશનસિંહ બેદી કોચ હતા. બેદી અને ભૂતપૂર્વ ભારતીય કેપ્ટન મન્સુર અલી ખાન પટૌડીનાં પત્ની શર્મિલા ટાગોરની હાજરીમાં વિરાટે કહ્યું, ”મને યાદ છે કે જ્યારે હું દિલ્હી તરફથી અંડર-૧૪ અને અંડર-૧૬માં રમતો હતો, બિશનસિંહ બેદી અમને સખત પ્રેક્ટિસ કરાવતા હતા. હવે આ મારી જિંદગીનો હિસ્સો બની ચૂકી છે.” કોહલીએ વધુમાં જણાવ્યું, ”દિલ્હીના કેપ્ટનોની સાથે અહીં ઊભા રહેવું એ બહુ મોટું સન્માન છે. હું ખુદ પણ દિલ્હીનો કેપ્ટન છું.”